Vaclovas Mališauskas

Vaclovas Mališauskas (1918 m. sausio 15 d. Albinavoje, Aukštadvario valsčius – 1996 m. kovo 7 d. Vilniuje) – ekonomistas, ekonominio žemių vertinimo Lietuvoje teorijos kūrėjas, habilituotas socialinių mokslų daktaras, akademikas.

 Biografija 
1947 m. baigė Vilniaus universiteto Ekonomikos fakultetą. 1966 m. ekonomikos mokslų daktaras, nuo 1967 m. profesorius. 1980 m. LSSR mokslų akademijos (LMA) tikrasis narys.

1947–1992 m. dirbo LMA Ekonomikos institute: 1950–1956 m. vyresnysis mokslinis bendradarbis, 1956–1992 m. žemės ūkio ekonomikos skyriaus (nuo 1959 m. Rentabilumo ir ūkiskaitos sektorius, nuo 1973 m. Gamtos išteklių ekonominio vertinimo skyrius) vadovas.

 Mokslinė veikla 
Mokslinių darbų pagrindinės sritys: žemės ūkio ekonomika, gamtos išteklių ekonominis vertinimas, aplinkosaugos problemos. Su kitais parengė žemės ūkio naudmenų, miškų, vandens išteklių, žuvivaisos tvenkinių, rekreacinių gamtos išteklių ekonominio vertinimo metodikas ir skales, pagal jas sudaryti atitinkami kadastrai. Dalyvavo rengiant Žemės reformos įstatymą – parengė su žemės kaina susijusius straipsnius.

 Įvertinimas 
 1965 m. LTSR nusipelnęs ekonomistas
 1966 m. LSSR valstybinė premija
 1978 m. LTSR nusipelnęs mokslo veikėjas
 1979 m. LSSR valstybinė premija (su kitais)

 Bibliografija 
 Žemės ekonominis vertinimas ir jo panaudojimas (su J. Vaitiekūnu). – Vilnius: Valstybinė politinės ir mokslinės literatūros leidykla, 1963. – 388 p.
 Ketvirtis amžiaus socializmo keliu (su kitais). – Vilnius: Mintis, 1965. – 334 p.
 Mokėkime vertinti žemes, 1966. – 84 p.
 Kaupimas ir vartojimas Lietuvos TSR kolūkiuose (su kitais). – Vilnius: Mintis, 1967. – 201 p.
 Kolūkių gamybos intensyvinimas (su kitais), 1970.
 Melioracijos ekonominis efektyvumas, 1970.
 Lietuvos TSR žemės kadastras (su kitais), 1970.
 Tvenkinių žuvies auginimas ir jo ekonominio efektyvumo didinimas: LTSR Valstybinių žuvininkystės ūkių pavyzdžiu. – Vilnius: LTSR MA Ekonomikos institutas, 1971. – 256 p.
 Kolūkių gamybos efektyvumas (su kitais). – Vilnius: LTSR MA Ekonomikos institutas, 1972. – 316 p.
 Lietuvos TSR miškų ištekliai ir augimvietės (su kitais). – Vilnius: Pergalė, 1972. – 297 p.
 Miško žemių ekonominis vertinimas (su kitais). – Vilnius: LTSR MA Ekonomikos institutas, 1975. – 191 p.
 Žuvivaisos tvenkinių ekonominis vertinimas (su kitais), 1976 m., rusų kalba
 Žemė ir gamyba (su kitais). – Vilnius: LTSR MA Ekonomikos institutas, 1977. – 235 p.
 Miškų kadastro sudarymas ir panaudojimas. – Vilnius: LTSR MA Ekonomikos institutas, 1978. – 227 p.
 Vandens išteklių naudojimo gerinimas (su kitais). – Vilnius: LTSR MA Ekonomikos institutas, 1980. – 256 p.
 Socialistiniu keliu (Vaclovas Mališauskas, Vytautas Petrauskas, Juozas Matulis). – Vilnius: Mokslas, 1981. – 126 p.
 Melioracijos ekonominio efektyvumo didinimas (su kitais). – Vilnius: LTSR MA Ekonomikos institutas, 1983. – 233 p.
 Rekreacinių išteklių naudojimas ir vertinimas (su kitais). – Vilnius: LTSR MA Ekonomikos institutas, 1985. – 195 p.
 Racionalus gamtos išteklių naudojimas. – Vilnius: Mokslas, 1985. – 208 p.
 Gamyba ir gamtosauga. – Vilnius: LTSR MA Ekonomikos institutas, 1986. – 273 p.
 Vandens ūkio ekonomikos stiprinimas. – Vilnius: LTSR MA Ekonomikos Institutas, 1989. – 292 p.
 Lietuvos miškų kadastras (rengimo vadovas ir bendraautoris). – Vilnius: LMA Ekonomikos institutas, 1990. – 422 p.
 Gamtos išteklių naudojimas ir apsauga. – Vilnius: Academia, 1993. – 320 p.

 Šaltiniai 

Kategorija:Lietuvos mokslų akademijos tikrieji nariai
Kategorija:LTSR valstybinės premijos laureatai
Kategorija:Lietuvos ekonomistai